ZAPISNIK

Sa sastanka Povjerenstva za osiguranje kvalitete održanog 5. 4. 2013.

Doc. dr. sc. Rafaela Božić kao koordinatorica povjerenstva sazvala je sastanak i predložila sljedeći

DNEVNI RED

1. Analiza hodograma za 2012. godinu (Strategija Odjela za kroatistiku i slavistiku).
2. Analiza Pravilnika Odjela za kroatistiku i slavistiku – izmjene i dopune
3. Izmjena sastava Povjerenstva.
4. Razno

Sastanku su nazočile članice Povjerenstva: R. Božić, M. Šušić, I. Šimunov, N. Radić, Viktorija Vegar.

Zapisnik sastavila: I. Šimunov

1. Potrebno je jasno naznačiti tko izrađuje hodogram aktivnosti za navedenu godinu – prijedlog da to ubuduće radi pročelnik u suradnji s predstojnicima odsjeka. Zamijećeno je da iako se Odjel zove – za kroatistiku i slavistiku – malo se radi na razvoju slavističke komponente. Ona se za sada temelji dominantno na postojanju Odsjeka za ruski jezik i književnost. Lektorat iz poljskog jezika izgubljen je odlaskom nastavnice u mirovinu – postavlja se pitanje zašto nije tražena osoba upravo za kolegije iz poljskog jezika? Češki i slovenski lektorati trenutno popunjavaju ovu vrlo slabu situaciju sa slavističkom komponentom razvoja odjela – no velika je šteta što se izgubio poljski jezik, kao jedan od slavenskih jezika s najvećim brojem govornika, a bilo bi dobro razmisliti i o ukrajinskom lektoratu.

Iz hodograma jasno je vidljivo da se u prethodnom razdoblju mnogo učinilo na sustavu razvoja kvalitete (o čemu govore brojni primjeri dobre prakse): uvedeno je financiranje studentskih projekata, najboljeg studenta, odlaska studenata na konferencije, plenarnih sastanaka sa studentima i sl.) i jasno je da je ovo put kojim treba nastaviti.

1. S obzirom na to da je Pravilnik donesen na temelju općeg prijedloga pravilnika Sveučilišta a koje je uglavnom sastavljeno od sastavnica/odjela koji se po svojoj povijesti i svom sastavu znatno razlikuju od Odjela za kroatistiku i slavistiku – npr. na Sveučilištu nema niti jednog odjela koji u sebi uključuje dva odsjeka s ovako dugom povijesti (oba odsjeka započela su s radom davne 1956. i među inicijalnim su odsjecima Filozofskog fakulteta u Zadru) potrebno je na adekvatan način odraziti i ove specifičnosti u samom pravilniku jasno precizirajući koje su ovlasti odsjeka, koje odjela – koje predstojnika odsjeka a koje pročelnika odjela. Na temelju ovih postavki te nekih drugih problema koji su se iskristalizirali tijekom prethodnog razdoblja Povjerenstvo je izradilo prijedlog promjena Pravilnika Odjela za kroatistiku i slavistiku koji će predložiti Vijeću Odjela (u prilogu dostupnom u tajništvu Odjela).
2. Zbog isteka mandata članovima povjerenstva te niza objektivnih okolnosti predlaže se izmjena sastava povjerenstva – o tome će se zahtjev podnijeti Vijeću Odjela.